എവിടെപ്പോയാലും ഒരു തണല് എല്ലായിടത്തും മരം നടുന്ന പരിസ്ഥിതിസ്നേഹിയുടെ കഥയിങ്ങനെ മൊഹാലി സ്വദേശിയായ ഈ 17 വയസുകാരന് ചെടികള് നടാനുള്ള തന്റെ താത്പര്യം മൂലം അറിയപ്പെടുന്നത് ഗ്രീന് ഹീറോ എന്നാണ്. വാരാന്ത്യങ്ങള് വിനോദ പ്രവര്ത്തനങ്ങള്ക്കായി ചെലവഴിക്കുന്ന ഒരു സാധാരണ കൗമാരക്കാരനല്ല മൈത്രേയ ഗ്രില്സ് എന്ന ഈ വ്യക്തി. എല്ലാ ഞായറാഴ്ചകളിലും പഞ്ചാബ് ഫോറസ്റ്റ് ഡെവലപ്മെന്റ് നഴ്സറിയില് നിന്ന് വൃക്ഷത്തൈകള് ശേഖരിച്ച് തനിക്ക് ഇഷ്ടപ്പെട്ട ഇടങ്ങളിലെല്ലാം ചെന്ന് നടുക എന്നതാണ് മൈത്രേയയുടെ വിനോദം.വീടുകള്ക്ക് സമീപത്തായിട്ടാണ് ഞാന് മരത്തൈകള് നടാറുള്ളത്. അതാവുമ്ബോള് ആ വീട്ടുകാര്ക്ക് ആ ചെടികള് നനയ്ക്കാന് കഴിയും. എന്റെ കൈവശം ഉണ്ടാകാറുള്ള പണം മുഴുവന് ഞാന് ചെടി നടുന്നതിന് വേണ്ടിയാണ് ഉപയോഗിക്കാറുള്ളത്. ഞാന് ശരിയായ കാര്യമാണ് ചെയ്യുന്നത് എന്ന തിരിച്ചറിവും കൂടുതല് ആളുകള് എന്നെപ്പോലെ മരം നടാന് ഇറങ്ങിത്തിരിക്കുന്നുണ്ട് എന്ന് അറിയുന്നതും എന്നെ ഒരുപാട് സന്തുഷ്ടനാക്കുന്നു, മൈത്രേയ പറയുന്നു. ആസ്ത്മ രോഗിയായ മൈത്രേയയ്ക്ക് ചണ്ഡീഗഢിലെ മുത്തശ്ശന്റെയും മുത്തശ്ശിയുടെയും വീട്ടില് പോകുമ്ബോള് തന്റെ ആസ്ത്മ നിയന്ത്രണവിധേയമാകുന്നതായി ശ്രദ്ധയില്പ്പെട്ടിട്ടുണ്ട്. അങ്ങനെയാണ് ശുദ്ധവായുവിന്റെ പ്രാധാന്യത്തെക്കുറിച്ച് മൈത്രേയ തിരിച്ചറിയാന് തുടങ്ങിയത്. എന്റെ മാതാപിതാക്കളോടൊപ്പം ട്രെക്കിങിന് പോകുന്ന സമയം മുതല്ക്കാണ് പരിസ്ഥിതിയെക്കുറിച്ച് ഞാന് കൂടുതല് ബോധവാനാകാന് തുടങ്ങിയത്. നമ്മുടെ ചുറ്റുമുള്ള പച്ചപ്പ് കുറഞ്ഞു വരുന്നതായി ഞാന് തിരിച്ചറിഞ്ഞു. ഈ പ്രശ്നം പരിഹരിക്കാന് എന്ത് ചെയ്യാം എന്നതിനെക്കുറിച്ച് ചിന്തിക്കാന് അച്ഛനാണ് എന്നെ പ്രേരിപ്പിച്ചത്, പ്രകൃതിസ്നേഹിയായ ആ കൗമാരക്കാരന് താന് മരത്തൈകള് നടാന് ആരംഭിക്കാനുണ്ടായ കാരണത്തെക്കുറിച്ച് വിശദീകരിക്കുന്നു. ചണ്ഡീഗഢില് പെയ്യുന്നത്ര മഴ മൊഹാലിയില് ലഭിക്കുന്നില്ലെന്ന് മനസിലാക്കിയ താന് വ്യാപകമായി മരം നടലാണ് പരിഹാരമെന്ന് തിരിച്ചറിഞ്ഞതായും മൈത്രേയ പറയുന്നു.ഞാന് എന്റെ സുഹൃത്തുക്കളോട് സമൂഹ മാധ്യമങ്ങളില് ഹരിത പ്രതിജ്ഞ ചെയ്യാന് ആവശ്യപ്പെട്ടിട്ടുണ്ട്. ഒപ്പം, ഇവിടുത്തെ എം എല് എയ്ക്ക് നിരവധി ആശയങ്ങളും നല്കിയിട്ടുണ്ട്. സമാനമായ പ്രവര്ത്തനങ്ങള് നടത്തുന്ന ഏതെങ്കിലും എന് ജി ഓയുമായി സഹകരിച്ച് പ്രവര്ത്തിക്കുക എന്നതാണ് എന്റെ ലക്ഷ്യം. ഇപ്പോള് ട്രെക്കിങ് സംബന്ധിച്ച എന്റെ അനുഭവങ്ങളെക്കുറിച്ചും പരിസ്ഥിതി സംരക്ഷണത്തെക്കുറിച്ചും ഒരു പുസ്തകം എഴുതാനുള്ള ശ്രമത്തിലാണ് ഞാന്. മാതാപിതാക്കളുടെ നിര്ബന്ധം മൂലം ഞാന് അങ്ങിങ്ങായി കുറിച്ചിട്ട കാര്യങ്ങള് പുസ്തകരൂപത്തില് പുറത്തിറങ്ങാന് പോവുകയാണ്, ആവേശത്തോടെ മൈത്രേയ പറയുന്നു. ഐഎഎസ് സ്വപ്നം കാണുന്നവര്ക്ക് സൗജന്യ ഓണ്ലൈന് ക്ലാസ് മാതൃകയായി പോലീസ് ഉദ്യോഗസ്ഥന് മലനിരകളെ വളരെയധികം സ്നേഹിക്കുന്ന ഈ കൗമാരക്കാരന് തന്റെ പത്താം വയസില് ട്രെക്കിങ് ആരംഭിച്ചു. ഭാവിയില് പരിസ്ഥിതി സംബന്ധമായ കോഴ്സുകള് പഠിക്കാനാണ് മൈത്രേയയുടെ ഉദ്ദേശം. കാലാവസ്ഥാ വ്യതിയാനം എന്ന പ്രതിഭാസത്തെ നമ്മള് ഗൗരവതരമായി കാണണം എന്ന് പറയുന്ന മൈത്രേയ പരിസ്ഥിതി സംരക്ഷണത്തിനായി കൗമാരപ്രായക്കാരും യുവാക്കളും മുന്നിട്ടിറങ്ങണമെന്നും ആവശ്യപ്പെടുന്നു.